નિઝરની સગર્ભા માતાને ૮ માસનો ગર્ભ હોય તેણીને પેટમાં દુઃખાવો, ખેંચ, હાર્ટ સહિતની તકલીફને લીધે તબિયત કથળતા ગરીબ પરિવારે સારવાર માટે નિઝર સરકારી દવાખાનામાં ખસેડતા વધુ સારવાર માટે નંદુરબાર હોસ્પિટલમાં રીફર કરતા ત્યાંના તબિબોએ ધુલિયા અથવા સુરત સિવિલ હોસ્પિટલમાં જવું પડશેના જણાવતા વિમાસણમાં મુકાયેલા ગરીબ પરિવાર મહિલાને લઇને પરત સી. એચ. સી. નિઝર ખાતે આવીને સરકારી એમ્બ્યુલન્સની માંગણી કરતા ડોકટરે હાલમાં ડ્રાઇવર ન હોવા જેવો જવાબ આપી છટકી જતા તેમજ મહિલાની હાલત કથળતી જતી હોવાથી ગરીબ પરિવારના હોંશકોંશ ઊડી ગયા હતા, જો કે આવી કફોડી પરિસ્થિતિમાં ફળિયાના રહીશોએ તાત્કાલિક ફાળો એકત્ર કરી એક ખાનગી વાહન ભાડે કરીને તેણીને સુરત સિવિલ હોસ્પિટલમાં સારવાર માટે મોકલી માનવધર્મ નિભાવ્યો હતો.